पूर्णिया में गुरूवार को ऑल इंडिया इस्लामिक काउंसिल की अगुवाई में मुस्लिम समुदाय के करीब 30 हजार लोगों ने विरोध प्रदर्शन किया. दरअसल मालदा की आग की चंद चिंगारियों को हवा देते हुए कहीं न कहीं पूर्णिया में सामंजस्य को फूंकने की कोशिश की जा रही थी. इन सबके बीच मुद्दा फिर से कमलेश तिवारी का पैगंबर मुहम्मद साहब पर की गई वो आपत्तिजनक टिप्पणी थी. प्रदर्शन में शामिल हुए नारेबाज बुलंद आवाजों में कमलेश तिवारी को फांसी दो की मांग कर रहे थे. इस दौरान कमलेश तिवारी का पुतला फूंका गया और भीड़ हिंसक हो चली. पुलिस थाने पर हमला हुआ, कंप्यूटर, फर्नीचर को तोड़ डाला. पुलिस की गाड़ियों को भी आग के सुपुर्द कर दिया गया.